ผู้นำทางการเมือง และนักวิชาการอินโดนีเซียร่วมโต้อภิปราย เรื่องการเยือนอินโดนีเซีย ของปธน.โอบามา
ผู้นำทางการเมือง และนักวิชาการในอินโดนีเซียร่วมการสัมนากันเมื่อต้นสัปดาห์ เพื่อโต้อภิปรายเกี่ยวกับการเดินทางเยือนอินโดนีเซีย โดยประธานา
หลายคนให้ความเห็นว่า การเยือนครั้งนี้ จะช่วยกระชับความสัมพันธ์ทวิภาคีให้ดีขึ้นโดยเฉพาะในด้านการศึกษา ปัญหาเรื่องบรรยากาศโลกที่เปลี่ยนแปลง และการค้า ความสัมพันธ์ระหว่างสหรัฐกับอินโดนีเซีย ในช่วงหลายปีมานี้ค่อนข้างจะลุ่มๆดอนๆ แต่ชัยชนะในการเลือกตั้งช่วงชิงตำแหน่งประธานาธิบดี ของประธานาธิบดีโอบาม่าซึ่งเคยใช้ชีวิตช่วงหนึ่งเมื่อสมัยยังเป็นเด็กในอินโดนีเซีย ทำให้มองกันว่าอาจจะเป็นโอกาสที่อินโดนีเซียจะทบทวนและปรับปรุงความสัมพันธ์กับสหรัฐได้ แต่นาย Dino Patti Djalal ที่ปรึกษาพิเศษทางด้านกิจการระหว่างประเทศ ของประธานาธิบดี SusiloBambang Yudhoyono ให้ความเห็นว่าความสัมพันธ์ที่เป็นอยู่ในปัจจุบันมีผลประโยชน์ของชาติเป็นที่ตั้งและสหรัฐก็จะทำงานให้ได้ตามเป้าหมายของตนในขณะที่จะต้องเคารพอธิปไตยของอินโดนีเซียด้วย ที่ปรึกษาพิเศษของประธานาธิบดีอินโดนีเซียกล่าวว่าอินโดนีเซียมีความภาคภูมิใจที่เป็นประเทศอิสระ และว่าอินโดนีเซียไม่สามารถ ร่วมกลุ่มพันธมิตรกับใครทั้งนั้นไม่ว่าจะเป็นสหรัฐ หรือประเทศเพื่อนบ้าน เรื่องนี้เป็นส่วนหนึ่งของวัฒนธรรม ทางการทูตของอินโดนีเซียอยู่ในจิตใต้สำนึกของชาติ และอเมริกาจะต้องเคารพในเรื่องนี้ ในช่วงทศวรรษที่ผ่านมา ภาพลักษณ์ของสหรัฐในอินโดนีเซียตกต่ำลงหลังจากที่สหรัฐถอนการลงทุนออกจากอินโดนีเซียเมื่อเกิดวิกฤติการเงินในปีค.ศ. 1997และกำหนดมาตรการลงโทษทางเศรษฐกิจแก่ผู้ขายอาวุธ ให้ทางการทหารอินโดนีเซียซึ่งสืบเนื่องมาจากคำกล่าวหาที่ว่าอินโดนีเซียละเมิดสิทธิมนุษยชน แต่นาย Dino Patti Djalal ที่ปรึกษาพิเศษทางด้านกิจการระหว่างประเทศ ของประธานาธิบดี SusiloBambang Yudhoyono กล่าวไว้ด้วยว่าอินโดนีเซียเองก็ต้องยอมรับด้วยว่า สหรัฐเป็นมหาอำนาจและความสัมพันธ์ระหว่างอินโดนีเซีย กับสหรัฐจะต้องก้าวหน้าไปในทางที่ทั้งสองประเทศเป็นหุ้นส่วนที่เท่าเทียมกัน ในการสัมนาที่ว่านี้ แม้การแสดงความคิดเห็นส่วนใหญ่จะเป็นเรื่องการเมืองเรื่องอื่นๆ ที่มีผู้แสดงความคิดเห็น รวมถึงพัฒนาการทางธุรกิจการแลกเปลี่ยนทางการศึกษา และความร่วมมือในเรื่องบรรยากาศโลกที่เปลี่ยนไป นาย Rachmad Witoelar ประธานบริหารของคณะกรรมการว่า ด้วยเรื่องบรรยากาศโลกที่เปลี่ยนแปลงไปของอินโดนีเซียกล่าวว่า แม้สมาชิกรัฐสภาสหรัฐ จะยังตกลงกันไม่ได้ในเรื่องการลดการปล่อยแก๊สคาร์บอนไดออกไซด์ประธานาธิบดีโอบาม่าเองจะต้องเปลี่ยนทัศนคติของคนภายนอกที่มองว่าสหรัฐไม่จริงจังกับปัญหาเรื่องสภาวะแวดล้อม ประธานบริหารของคณะกรรมการว่า ด้วยเรื่องบรรยากาศโลกที่เปลี่ยนแปลงไปของอินโดนีเซียกล่าวว่า ประธานาธิบดีโอบาม่าจะต้องบอกกับเราได้ว่าประชาชนในสหรัฐสนใจเรื่องการเปลี่ยนแปลงบรรยากาศโลก ข้อสรุปจากที่ประชุมสัมนาในอินโดนีเซียครั้งนี้เน้นย้ำความสำคัญที่จะต้องมีความเข้าใจที่ดีขึ้นระหว่างสหรัฐกับอินโดนีเซีย และในขณะที่สหรัฐแสดงความไม่แน่นอนใจเกี่ยวกับผลประโยชน์ของตนในเอเชียอาคเนย์ ผู้นำหลายคนในที่ประชุมให้ความเห็นว่าเป็นเรื่องที่อินโดนีเซียจะต้องเป็นผู้ปูทางนำ